Volkswagen automobiliuose naudojami skirtingų tipų akumuliatoriai. EFB/EFB+ (angl. „Enhanced Flooded Batteries“ optimizuoti rūgštiniai) arba AGM (angl. „Absorbent Glass Mat“ su rūgšties tirpalą sugeriančiais stiklo pluošto lakštais) akumuliatoriai yra skirti transporto priemonėms, kuriose yra įdiegta „Start/Stop“ technologija. Tradiciniai rūgštiniai akumuliatoriai montuojami transporto priemonėse be „Start/Stop“ sistemos. Kadangi patvirtintų akumuliatorių tipai skiriasi priklausomai nuo modelio, automobilio pagaminimo metų ir įrangos, pasirinkti jūsų automobiliui tinkamą akumuliatorių padės jūsų Volkswagen atstovas. Techninės priežiūros konsultantai gali jį rasti pagal transporto priemonės identifikavimo (VIN) numerį.